

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.550**

 (prot.Nr.41, 38.§)

**Par investīciju projekta „Daudzstāvu dzīvojamās mājas vienkāršota atjaunošana Gaismas ielā 7, Daugavpilī, sekcijas „A” būvdarbi” īstenošanu un līdzekļu piešķiršanu projekta līdzfinansēšanai**

Pamatojoties uz likuma „Par pašvaldībām” 21.panta pirmās daļas 27.apakšpunktu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37.punktu, Daugavpils pilsētas domes 2020.gada 22.oktobra lēmumu Nr.539 „Par aizņēmuma ņemšanu investīciju projekta „Daudzstāvu dzīvojamās mājas vienkāršota atjaunošana Gaismas ielā 7, Daugavpilī ” īstenošanai”, lai 2020.gadā nodrošinātu investīciju projekta realizāciju plānotajā apjomā –30% no kopējā investīciju projekta apmēra (sekcijas „A” būvdarbi), Daugavpils pilsētas domes Finanšu komitejas 2020.gada 22.oktobra atzinumu, atklāti balsojot: PAR – 9 (A.Broks, J.Dukšinskis, R.Eigims, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Uzsākt investīciju projekta „Daudzstāvu dzīvojamās mājas vienkāršota atjaunošana Gaismas ielā 7, Daugavpilī, sekcijas „A” būvdarbi ” īstenošanu pirms Pašvaldību aizņēmumu un galvojumu kontroles un pārraudzības padomes atļaujas par ilgtermiņa aizņēmuma ņemšanu.
2. Nodrošināt finansējumu līguma saistību izpildei ar SIA „LAGRON” (reģ.Nr. 41503055270) par atklātā konkursa „Apliecinājuma kartes pārstrāde, autoruzraudzība un būvdarbi daudzdzīvokļu dzīvojamās mājas vienkāršotai atjaunošanai Gaismas ielā 7, Daugavpilī, sekcijas „A” būvdarbi” ietvaros izpildītajiem darbiem, no pašvaldības budžeta līdzekļiem līdz Aizņēmuma līguma noslēgšanai.
3. Piešķirt līdzekļus līdzfinansējuma nodrošināšanai 2020.gadā - 51927 EUR (piecdesmit viens tūkstotis deviņi simti divdesmit septiņi *euro*) apmērā.
4. Veikt apropriācijas pārdali starp Daugavpils pilsētas domes pamatbudžeta programmām „Pašvaldības aizņēmumu pamatsummu nomaksa” un „Investīciju projekti (izņemot ES un citu finanšu instrumentu finansētie projekti)” saskaņā ar 1. un 2.pielikumu.

|  |  |
| --- | --- |
| Pielikumā:  | 1. Daugavpils pilsētas domes pamatbudžeta programmas „Pašvaldības aizņēmumu pamatsummu nomaksa” ieņēmumu un izdevumu tāmes grozījumi 2020.gadam.
2. Daugavpils pilsētas domes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2020.gadam.
 |

Domes priekšsēdētājs *(personiskais paraksts)* I.Prelatovs